Dahu

Dahu; Dracontomelon dao nyaéta tangkal kai nu asalna tina kulawarga Anacardiaceae. Disungsi2 Pébruari 2023  Tangkal dahu loba kapanggih hirup di nagara India, Cina, Myanmar, Thailand, Indonésia, Pilipina, New Guinea, jeung kapuloan Solomon. Tangkal dahu bisa hirup kalawan subur di daérah nu mibanda hujan 1.800 nepi ka 2.900 mm, sarta kaayaan taneuh dina 500 - 1.000 mdpl.

Tangkal dahu di sababaraha nagara disebut ogé: Nga-Bauk (Burma), Ren Mien Zi (Cina), Drachenapfel (Jerman), Bengkuang (Malaysia). Di Nagara urang sorangan, tangkal dahu mibanda ngaran daérah saperti: Tarpati (Banda), Rau (Jawa), Tabulate (Halmahéra), Talanjap (Kalimantan), jeung réa-réa deui.

Ciri mandiri

Tangkal dahu nu geus déwasa, jangkungna bisa nepi ka 36 méter kalawan gedé buleudan tangkalna 70 - 100 cm. Dauna héjo lalonyod bijil sapasang-sapasang, dina sa cupat daun aya kana 10-12 pasang daun rubakna kurang leuwih dua ramo panjangna 6 cm.  Kelir daun nu beulah handap leuwih ngora tibatan beulah luhurna, pucuk dauna nu kakara merentis/bijil kelirna semu konéng.

Buahna ngaranggeuy, baruleud leutik kurang leuwih gedéna sakeupeul leungeun budak. Pentil buahna héjo, sarta robah jadi semu konéng mangsa geus asak.

Kagunaan
Dahu kaasup tangkal kai nu ngahasilkeun kai nu alus, bisa dimangpaat keun pikeun rupa-rupa parabot jeung pakakas, korék epi, palupuh, jeung sajabana. Di Thailand buah ngora na sok dipaké campuran bumbu, di Malaysia buah katut siki na nu geus asak atawa kolot ogé bisa dikonsumsi, Kembang sarta pucuk daun dimangpaatkeun pikeun bahan sayureun.

Kimia
Nutrisi nu aya dina buah katur dauna tacan aya panaluntikan nu dibewarakeun, dina daun, akar sarta kulitna mibanda kimia nu disebut pertrol, dichloromethane, ethyl acetate, sarta butanol.

Dicutat tina

Tutumbu kaluar

Kategori:Anacardiaceae
Kategori:Tutuwuhan industri